Schwabach

Schwabach is de kloanste kroasfreie Stod vo Bayern. Sie liegt im Regierungsbezirk Middlfrankn im Städtviaeck Niamberg-Fürth-Erlangen-Schwabach und ghert zua Metropoiregion Niamberg

 Eadkunde 
De Stod Schwabach liegt im Middlfränkischen Becken. De Landschaft werd im Sidn, Westn und Noadn geprägt vo den Wäldern, de zum groaßn Teil ois Bannwejda ausgwiesen san. Noch Ostn bestimmt de Talaue vo da Rednitz de Landschaft. Des Rednitztal is in seiner Bedeutung bsunders gewiadigt: Es is seit 2004 Eiropäisches Natura 2000-FFH-Schutzgebiet. De Stod selba liegt zu zwoa Seitn vo da Schwabach, de da in de Rednitz mündet.
Des Stodzentrum liegt in am Kessel, umgem vo de andern Ortsteile.
Im Nordn is de Stod mit a bbar sidliche Vororte vo Niamberg zsammagewachsen. Im Westn, Sidn und Ostn grenzt Schwabach an den Landkroas Roth.
Bis 1972 war Schwabach Sitz vom gleichnamigen Landkroas SchwabachVerwaltungsgschichte vo Schwabach, vo dem de kreisfreie Stod komplett umgem gwen is.
De Oidstod gliadat si klar duach de teilweis no vorhandene ehemalige Stodmauer.

 Stodgliedarung 
Gewachsene Stodteile:

 Oidstod
 südliche Vorstod
 neadliche Vorstod (Nürnberger Tor)
 Vogelherd
 Eichwasen
 Gartenheim

 Eigmeindungen 
Foignde Ortsteile warn vormals eigenständige bzw. zu anderne Gmoana ghörige Ortschaftn. In Klammern des Joar vo da Eigmeindung noch Schwabach und aa de vorherige Gmoa.
 Uigenau und Forsthof (1924, vo Kammerstein), (mit Staatswald Maisenlach 427,780 ha)
 Limbach und Nasbach (1956, vo Penzendorf), 529,460 ha
 Unterreichenbach (1960, eigenständig), 231,141 ha
 Obermainbach (1972, vo Ottersdorf), 225,220 ha
 Wolkersdorf mit Dietersdorf, Oberbaimbach, Unterbaimbach und Raubershof (1972, eigenständig) (mit Forstbezirk Brünst 1277,770 ha)
 Penzendorf (1972, eigenständig), 302,680 ha
 Schaftnach mit Schwarzach und Neuses-West (1978, vo Kloaschwarzenlohe), 229,780 ha

 Sonstige Gebietszuwächse 
Außer de Eigmeindungen vo de heitign Ortsteile (schaug oom) kemman foigende weitere Gebiete zum Stodgebiet:

 1905: Teil da Gemarkung Penzendorf fia den Stodfriedhof, 7,092 ha
 1921: Teil da Gmoa Walpersdorf, fia de Siedlung Vogelherd, 5,104 ha
 1922: Teil da Gemarkung Penzendorf, Abrundung des Stodgebietes, 11,126 ha
 1924: Staatswald Maisenlach, (mit Uigenau und Forsthof 427,780 ha)
 1933: Teil da Gemarkung Penzendorf, fia den Stodfriedhof, 3,018 ha
 1970: Teil da Gmoa Walpersdorf, fia des Gewerbegebiet am Falbenholz, 25,121 ha
 1972: Forstbezirk Brünst (mit Wolkersdorf 1277,770 ha)

 Gschicht 
 Zeittofe 
750–500 v. Kr.Urnenfunde600–700easchte Hinweis auf Siedlung und Fluß~ 800Suapaha ghert zum Besitztum vom Kloasta St. Emmeran Rengschburg.~ 850Suabaha geht an des Kloasta Fulda über.1117urkundliche Erwähnung da villa suabach1166Suabach werd erneit vaschenkt (da Beschenkte: Zisterzienserkloster Ebrach im Steigerwoid) – da Mönchshof, heit a beliebte Boazn, bleibt bis 1797 im Besitz vom Kloasta.1299Schwabach foitan den Grafn Emicho vo Nassau.1303forum (Markt) Swabach – Bezeichnung ändert si.1364Swabach werd vo de Nassauer an de Burggrafn vo Nürnberg (Hohenzollern) verkauft. A Stodmauer werd errichtet.1371Swabach erhoit des Stodrecht.1469–1495De Stodkirche werd nei baut. Es handelt si um a gotische Staffelhallenkira mit am prächtigen Hoachaltar aus da Werkstatt vom Nürnberger Moasta Michael Wolgemuth, vermutlich unta Mitarbeit vom berühmten Hoizschnitza Veit Stoß.~ 1470Schwabach werd Haupt-, Münz- und Legstod vom Fiarstntum Ansbach. Bis 1795 wern da Münzen geprägt, zuletzt in dem heit no existenten herrschaftlichen Gebäude in da Münzgasse.~ 1500A Schwabacher Typenschneider hot vermutlich in Niamberg de Schwabacher Schrift entwickelt. Sie is so populär, daß Luthers Bibelübersetzung in dera Schriftart druckt worn is. In da Zeit des Nationalsozialismus werd de Schrift verbotn.1528In Schwabach werd de Brandenburgisch-Nürnbergische Kirchenordnung beschlossen, de die Reformation in Nürnberg und im Fiarstntum Ansbach fixiert.1529De Schwabacher Artikel a da Grundlagen da Augschburger Konfession und des Protestantismus, wern im Schwabacher Gasthof Zum Goldenen Stern (der heit no steht) beraten.1547Im Gasthof Goldene Gans werd Kurfiarst Johann Friedrich vo Sachsen kurze Zeit gfangaghalten. Des Gebäude am Marktplatz hoaßt seitdem Fiarstnherberge.1618–68Evangelische Glaamsflüchtlinge (Exulanten) aus da Obapfoiz und Östareich lassn si in Schwabach nieder.1632Belagerung und Plünderung vo Schwabach duach wallensteinsche und kurboarische Truppn.1633Mit am Weißenburger Nadlermeister kommt a neies Gwerbe noch Schwabach, des in de folgenden Joarhunderten bis heit vo groaßa Bedeutung fia de Stod Sei werd: de Nadlerei.1686Französische Hugenotten findn ois Glaamsflüchtlinge Aufnahme in da Stod. Sie gründen a Gobelinmanufaktur und bringen neie Gwerbe Wia z. B. de Strumpfwirkerei noch Schwabach.1687De Hugenotten bauen si a eigens Gotteshaus, de „Franzosenkirch“.1716Mit da Schwabacher Kattunmanufaktur entsteht de easchte moderne Fabrikanlage in Frankn.1717Da Schöne Brunnen auf dem Schwabacher Marktplatz werd duach Markgraf Wilhelm Friedrich eingweiht1727Da Mediziner und Botaniker Johann Gottfried Zinn werd in Schwabach geborn. Noch eam werd spada a Bleame ghoaßn: de Zinnie.1732A gewaltige Überschwemmung vernichtet in da Innenstod Häuser und kost etla Menschenleben. De Wassastandsmarkierung is heit no an da Spitalkira zum seng.1792Schwabach werd vom letzten Markgrafen, Karl Alexander, mitsamt sein Fiarstntümern an Preißn verkafft.1806Infolge da Neuordnung in Eiropa, ausgelöst duach Napoleon, werd Schwabach dem neien Kinereich Bayern eiverleibt.1849Schwabach erhoit an Bahnhof an da neien Ludwig-Süd-Nord-Bahn (dafia werd de Pferdepostlinie eigstellt).1862Kroasstod fia den Landkroas Schwabach (bis 1972).1936Am 6. Oktoba rückte de Nochrichten-Abteilung 17 da Wehrmacht in eana Garnison in Schwabach ei und beziagt de nei gebaute Kasern in da Stod. Im Laufe da Zeit foing weiterne Einheiten vo da Wehrmacht.1941Schwabach werd vo Bomben troffa.194520. Aprü: Ende vom zwoaten Wejdkriag in Schwabach mit Besatzung duach US-Truppen. De Nochrichtenkasern im Nordn vo da Stod werd vo da US-Armee ois O’Brien Barracks weitergführt.1953Des Stodwappn werd in sei heitige Form geändert.1972Duach de Gebietsreform mit de Eigmeindungen werd Schwabach zua kloansten kreisfreien Stod vo Bayern.1975A Partnerschaft mit der Stod Les Sables-d'Olonne werd geschlossen.1979Schwabach erhoit de Europa-Nostra-Medaille.1993Nach'm Abzug da US-Armee entsteht duach de Nutzung da ehemaligen Kaserne a neier Stodteil mit Schuin, dem Stodmuseum, am Wirtschaftsförderungszentrum und aa Wohn- und Geschäftsareale.1998Partnerschaftsvereinbarung mit Kemer in da Türkei.2002Partnerschaftsvereinbarung mit Kalambaka in Griechenland2005Schwabach gewinnt beim Bundeswettbewerb Unsere Stod blüht auf a Goldmedaille.

 Friahgschichte 
Spätestens in da Hallstattzeit (750–500 v. Kr.) ham im Schwabacher Stodgebiet Leit glebt – des beweist da Fund vo a Urne mit de Überreste vo a Brandbestattung. Da heitige Nam vo da Stod leitet si vo dem gleichnamigen Bacherl her, des de Stod duachfließt – Suapaha, des heißt Schwaben-Bach. So nannten de Franken rund tausend Joar noch da Hallstattzeit des Flüsschen, weil sie an sein Ufern allem Anschein noch schwäbische Siedler vorfanden.

 Frühes Mittloita 
De Franken, de im 8. Joarhundert im Zug da fränkischen Landnahme vo Westn her noch Franken kemman, errichtn überall auf eanam Weg ins unbekannte Gebiet Etappenorte, de da Verpflegung und Beherbergung vo Mensch und Viech, v. a. aba aa des duachziehenden Militärs, dienten: de sogenannten Kenigshöfe. Urzellen des heitign Schwabach warn somit im friahen Mittloita da erwähnte Kenigshof und aa nochweislich drei sogenannte Urhöfe – da Strangshof, da Kappenzipfelhof und da Widemhof.

 Hoachmittloita 
Aus den oom erwähnten vier Kristallisationspunkten wachst zeascht a Siedlung mit Dorfcharakter. De is im Joar 1117 easchtmois ois 'suabach urkundlich erwähnt worn.
Ab 1166 ghert des Dorf Schwabach zu de Besitzungen vom Zisterzienserkloasta Ebrach im Steigerwoid. Ma darf si de damalige Siedlung no recht kloa vorstelln: Sie umfasst vermutlich net mehr ois zehn Bauernhöf.
Im Joar 1299 kriagt Schwabach an neien Herrn, den Grafn Emicho vo Nassau. Deshalb is des Woppn vom spadan niederländischen Kenigshaus Nassau-Oranien, a goidner Löwe im blauen Schuid, a Teil vom heitign Schwabacher Stodwappn. Unta nassauischer Herrschaft und Förderung erlebt da Ort an easchtn wirtschaftlichen Aufschwung; 1303 verleiht da Nassauer dem Dorf des Marktrecht. Da Ort, nunmehr umgem vo a rudimentären Befestigung aus Wall, Graben und Palisaden, hot iatz des Recht, Märkte abzuhalten – a wichtige Vorbedingung fia des Aufblühen vo Handwerk, Handel und Gewerbe.
Im Joar 1364 is Schwabach an de Burggrafn vo Nürnberg und späteren Markgrafn vo Brandenburg-Ansbach aus dem Haus Hohenzollern verkafft worn. De zollerischen Herrn fördern eanane Neuerwerbung kräftig. In a Urkunde aus dem Joar 1371 is Schwabach zum easchtn Moi ois Stod bezeichnet worn. Des easchte Stodwappn zoagt nem de schwarz-weißen Hohenzollernquadrate zwoa kreizte Bierschöpfen – a Hinweis auf des wichtigste Gwerbe da frischbachan Stod.

 Spadmittloita 
Mit am gachn Aufstieg da Hohenzollern gewinnt aa de Stod Schwabach an Bedeitung und is Sitz vo am markgräflichen Amtmo. Da wachsende Wohlstand spiaglt si in reger Bautätigkeit wieda. Ab 1375 is des Spital mit seiner Kira errichtet, spada dort aa a zwoate Bruck üba de Schwabach baut worn. As Lateinschui  is entstandn. Seit uma 1434 (bis 1795) warn in Schwabach aa a herrschaftliche Münze. 1469 is mit dem Bau vo a neien gotischen Stodkira oogfanga worn, de 1495 fertiggstellt war und wia de Vorgängerin de zwoa Heilign Johannes und Martin gweiht worn is. Da 71 Meter hoache Stodkirchturm guit heit no ois Wahrzeichen vo Schwabach. De Blattgoldauflagen im Inneren da Kira beweisen, daß damois scho des Handwerk da Goldschlägerei in da Stod ausgeübt worn is, fia des Schwabach no heit berühmt is.
1528 is des neie Rathaus vor da Stodkirche fertiggstellt, des heit emfois Wahrzeichen da Stod is, a Joar spada des Amtmannshaus schräg gengüber. Um de Zeit hot Schwabach an de 1500 Eihwohna üba 15 Joar und war a blühende, wohlhabende Kloastod mit am selbstbewußtn und aufstrebenden Biargatum.
Im 16. Joarhundert verhelft de Reformation dem kloana Schwabach zu ungeahnter Wichtigkeit. 1528 is da noch Beratungen, an denen Osiander teilnimmt, de Brandenburgisch-Nürnbergische Kirchenordnung fixiert worn. Nur a Joar spada treffan si im heit no bestehenden Wirtshaus Zum Goldenen Stern am Marktplatz de führenden Theologen da protestantischen Fiarstnopposition und formuliern de Schwabacher Artikel, oane der Grundlagen da Augschburger Konfession und domid der gesamten evangelischen Glaamslehre.

 Frühneuzeit 
An jähen Einschnitt in de wirtschaftliche Entwicklung vo Schwabach und seine Biarga stelln de blutigen Ereignisse vom Dreißigjährigen Kriages dar. Schwabach is duach de Truppen Wallenstein belagert und am 1. Juli 1632 eingenommen worn. Während da fünftägigen Plünderung zeaschtört de Soldateska an Großteil da Stod. Später, so erzejn de Chroniken, is Schwabach so zeaschtört und menschenverlassen gwesen, daß auf den Straßn des Gras gwachsn is.
Nach'm Kriag findn zeascht östareichische und oberpfälzische Glaamsflüchtlinge, dann ab 1686 Hugenotten aus Frankreich Aufnahme in da Stod. Letztere derfan si in da Boxlohe a eigenes Kircherl, de Franzosenkirch, baun.
A wichtiges Handwerk, des in spadara Zeit no greßte Bedeutung erlangen soi, kimmt 1633 in de Stod: de Nadlerei. No heit hot Schwabach ois Nodlastod an weltweiten Ruf. Aa de easchte Fabrik fia Gold- und Silberdrahtzug siedelte si an – de Grundlagen fia de spätere Metoistod Schwabach warn spätestens damois gelegt.
Des 18. Joarhundert siegt Schwabach ois aufstrebende Industrie- und Gewerbestod. Ois scheensts Schmuckstück vom Marktplatz laßt da Landesherr Wilhelm Friedrich den Scheena Brunnen errichten, der 1717 eigweiht worn is.
Aber des Joarhundert war gleichzeitig aa a Zeit da Naturkatastrophen, Hungersnöt und Krankheiten: 1732 zeaschtört a schreckliche Überschwemmung vei Häuser in da Innenstod und bringt veieit an Doad. Mehrere Hochwasser und zwoa schlimme Krankheits- und Seuchenjahr folgn, de die Stodbevölkerung um a Viertel auf 5500 Eihwohna reduziern.
Nachdem Karl Alexander, da letzte Markgraf vo Brandenburg-Ansbach und Brandenburg-Bayreuth, im Joar 1791 sei Fiarstntümer an des Kinereich Preißn, de preißische Line da Hohenzollern, verkafft hat, kimmt aa Schwabach unta deren Verwaltung.

 Neuzeit 
Doch de preißische Ära bliem is a Intermezzo – im Zug vo da Neuordnung vo Europa duach Napoleon gengan de fränkischen Provinzen vo Preißn im Joar 1806 an des neie Kinereich Bayern. De neie Regierung verleiht da Stod im Joar 1818 de Kreisfreiheit, de mit a Untabrechung bis heit beibehalten wern kinna hot.
Mitte vom 19. Joarhundert ziagt endguitig de Moderne in da Stod ei. 1849 is da Bahnhof baut und Schwabach hot domid Anschluss an des Eisenbahnnetz. 1864 san des Gaswerk errichtet und de öffentliche Straßnbeleuchtung vo Öl auf Gas umgstellt worn. Mit da Versorgung da Bevölkerung duach Leitungswasser is 1869 oogfanga worn.
Des Maschinenzeitalter fangt oo: 1870 arbat de easchte Nadelfabrik mit a Dampfmaschine. De Nadlerei und mit ihr de gesamte Metallindustrie nahmen vo da an an gachn Aufschwung. Schwabach werd zua Stod da hundert Schlote.

 20. Joarhundert 
Anfang vom 20. Joarhundert is Schwabach zu a Industriestod easchtn Ranges worn. Üba 120 Goldschlägereien festign den Ruf da Stod ois internationales Zentrum da Blattgoldverarbeitung. Schwabacher Grammophonnadeln warn in aller Welt auf den Plattentellern zum findn, und sogar in China wascht ma si mit de in Schwabach hergstellten exklusiven Seifen vo da ansässigen Hofseifenfabrik Ribot. Doch da Easchte Wejdkriag und de Weltwirtschaftskrise bringan de wirtschaftliche Blüte da Stod zum Erliegn.
Den zwoaten Wejdkriag übersteht Schwabach so guat wia unzeaschtört, wenn aa de NS-Zeit, wia überall, eanane Wunden hinterlassn hot. Vo ermittelte 96 in Schwabach geborene bzw. da ansässige Judn san mindestens 47 im Holocaust ermordet worn. Nur oana kehrt noch dem Kriag in sei Heimatstod zruck.
Nach 1945 trang nem de einheimischen Schwabacher Tausende vo Flüchtling zum wirtschaftlichen Wiederaufbau bei. Noch'm End vom sogenannten Wirtschaftswunder war de einheimische Industrie wieda so guat entwickelt, daß da Übergang zu innovativen Techniken bewältigt wern kinna hot.
1953 is a neies Stodwappn eigführt worn.
Heit is Schwabach stolz auf a gelungene Oidstodsanierung, de im Joar 1979 mit der Verleihung da Europa-Nostra-Medaille gwiadigt worn is. A umsichtige Kommunalpolitik hot dazua geführt, daß Traditionspflege und zukunftsorientiertes Handeln in da Stod Hand in Hand gehen. So bleibt de Gschichte in Schwabach anschaulich und lebendig, ohne daß de Stod eanane wirtschaftliche Stellung in da Städteachse Nürnberg-Fürth-Erlangen-Schwabach eingebüßt hätte. De Städtepartnerschaftn mit dem französischen Kurort Les Sables d'Olonne an da Atlantikküste, dem türkischen Touristenzentrum Kemer am Middlmeer und aa da griechischen Stod Kalambaka lassn de Schwabacher aa den Gedanken an a eiropäisches Miteinander net aus de Augen verlieren.

 Politik 
 Stodrat 
Schwabach war bis zum Joar 2008 – mit Ausnahme da Zeit vom Dritten Reich – in da Hand vo de Sozialdemokraten (SPD), de vo 1945 bis 2008 den Obabuargamoasta und aa bis 2002 de greßte Stodratsfraktion stelln. Seit de Kommunalwoin 2008 stellen de CSU 17 Stodratsmitgliada und de SPD 13. Bündnis 90/De Greana ham 6, Freie Wähler/Neutraler Block 3 und de FDP an Sitz.

 Buagamoasta 
 Aktuell 
 Matthias Thürauf (CSU), Obabuargamoasta seit 2008
 Dr. Roland Oeser (Bündnis 90/De Greana), 2. Buagamoasta seit 2008
 Dr. Thomas Donhauser (Freie Wähler), 3. Buagamoasta seit 2008

 Ehemalige 
 Hans Hocheder (SPD), Obabuargamoasta 1945–1970
 Hartwig Reimann (SPD), Obabuargamoasta 1970-2008
 Kurt Kestler (SPD), 2. Buagamoasta 1972–1996
 Hermann Stamm (CSU), Buagamoasta 1990–2002
 Rosy Stengel (CSU), Buagamoastarin 2002-2008

 Stodverwaltung 
De Stodverwaltung hot mehra Amtsgebäude im Stodgebiet, auf de foigende Referate verteilt san:

 Interne Dienste und zentrale Steuerung (1)
 Rechtsanglengheiten, Umwelt und Soziales (2)
 Finanzen und Wirtschaft (3)
 Stodplanung und Bauwesen (4)
De Referate wern vom Obabuargamoasta und den berufsmäßigen Stodräten Rainer Schmitt-Timmermanns (Stodrechtsrat), Richard Schwager (Stodkämmerer) und Voiker Arnold (Stodbaurat) geleitet.

 Woppn 
100px|thumb|Nia gnutztes Woppn, zoagt no de Hohenzollernfarben mit dem neien Pfälzer Löwen
70px|left

Schwabachs easchts Woppn zoagt im gspoitnen Schuid zwoa kreizte goidne Bierschöpfen auf roadm Grund vor dem hohenzollerischen Schwarz-Weiß. Es versinnbildlicht de Wichtigkeit vo da Bierbrauerei in da Stod und aa de Stodherren, de hohenzollerischen Burggrafn vo Nürnberg. Es is da Stod vom Nürnberger Burggrafn Friedrich V. verliehn worn und erscheint easchtmois auf dem Siegel vo a Urkundn vom 9. August 1371.

Des zwoate Woppn, was auf vier Feldern den Burggrafenlöwen, de hohenzollerischen Farben und de Bierschöpfen zoagt, is 1480 vo Albrecht Achilles, Kurfiarst vo Brandenburg, valiehn worn.
Ois Schwabach 1808 bairisch worn is, is des Woppn nur a wengerl verändert worn. Es zoagt statt da hohenzollerischen Farben schwarz und weiß iatz de bairischen weiß-blauen Rauten sowia, statt am Burggrafenlöwen, den Pfälzer Löwen.

1953 is des aktuelle Woppn eigführt worn. Ma beschliaßt, de Elemente vom marktgemeindlichen Siegel vo 1329 aufzunehma. So zoagt des rote Schuid an zinnengekrönten Turm auf am Rundbogen, begleitet vo zwoa Schuidern mit am Reichsadler und de Nassauer Löwen.

 Städtepartnerschaftn 

 Industrie und Handel 
Berühmt is Schwabach fia sei Goldschläger und des vo eana produzierte und weltweit exportierte Blattgold.
Da Buckingham Palace in London, Türme vo orthodoxen Kirchen in da Ukraine, Palastkuppeln in de Emiraten und vei andere sehenswerte Gebäude in aller Welt san mit Schwabacher Blattgold versehen.
Da mit 14.000 Blatt Schwabacher Blattgold verzierte Goldene Saal im Rathaus is vo Kurt Severin und Max Friese gestaltet worn.
Im Joar 2004 feiert Schwabach des Jubiläum 500 Joar Blattgold in Schwabach.
Blattgold is no heit Bestandteil des dem Danziger Goldwasser nochempfundenen Schwabacher Goldwasser, des a Gewürzlikör mit feinsten Blattgoldstückchen is.
In friaran Joarhunderten bestimman vor oim Handwerker, Wia in ebba Bierbrauer und Goldschläger, und aa easchte Industriebetriebe im Bereich Nodlproduktion und Drahtzieherei des wirtschaftliche Geschehen. Heit is fia de Stod a breites, vor oim im Middlstand oogsiedltes Spektrum an Produktions-, Handwerks- und Dienstleistungsbetriem charakteristisch. Viele dera hochflexiblen Betriebe arbeiten in Marktnischen, in denen sie zum Teil bundesweit Marktführerschaft errungen ham. Schwabach hot a gesunde Wirtschaftsstruktur und sichere Arbatsplätze.
Ah riessen Dominanz gäbs heid ah im Bäcker oder [Friseurhandwerk]. Is a loden lahr, kommt ana vo denan zwoa nei. Des hat deshalb da saubre Dichte. Was früher wo a Goldschläger und Gastwirtschaft Stadt is jetzt im neua Zeitalter a Bäcker und Friseur Stod.

 Eihwohnaentwicklung 
uma 1800:3.000 Eihwohna1840:6.981 Eihwohna1900:9.385 Eihwohna1925:11.782 Eihwohna1950:19.376 Eihwohna1985:34.284 Eihwohna1995:38.757 Eihwohna2005:38.791 Eihwohna2015:40.428 Eihwohna

 Kunst und Kuitua 
 De Städtische Galerie im Biargahaus werd vom Künstlerbund Schwabach e. V. verwoit.
 Im zweijährlichen Zyklus findt seit 1999 in Schwabach de Kunstausstellung Ortung statt.
 Duach de Oidstod verlafft da Kunstwanderweg Goldene Meile.
 Südlich vo Schwabach im Heidenberg liegt a 14 Kilometa langer Sagenwanderweg.
 LesArt / Literaturtage Schwabach
 Goldschläger-Nacht
 ehemalige Synagoge und Laubhütte

 Brunnen 
Auf dem 1717 eingweihten Brunnen am Marktplatz san de Portraits da markgräflichen Familie zum seng.

 Stodmuseum 
Des in da ehemaligen Kaserne unterbrachte Museum besitzt a Sammlung üba des hoamische Handwerk, Zunft und Gewerbe. A eigene Abteilung buidt des vo Carl Wenglein, dem Gründer des Weltbundes fia Natur- und Vogelschutz, zsammagetragene Eiermuseum (mit seltenem Faberge-Ei). A Spezialsammlung umfasst völkerkundliche Antiquitäten aus da ehemaligen deitschn Kolonie Ostafrika (Waffen, Schmuck, Textilien und afrikanische Gebrauchsgengstände).
Seit 20. November 2005 präsentiert des Stodmuseum de weltweit greßte Spezialsammlung vo Spielwarn da Firma Fleischmann auf 800 m².
A weitere Sektion befasst si mit der Gschichte da US Army in da Stod vo 1945 bis 1992.

 Regelmäßige Veranstaltungen 
 Biargafest (Juli)
 Wirtefest
 Sommernachtsfest da Freiwilligen Feiawehr (Juni/Juli)
 Lindenfest da KG „De Schwabanesen“
 Weihnachtsmarkt
 Faschingszug duach Schwabach
 Friahlingsfest
 Kirchweih ("Kärwa") (September)

 Soziale Infrastruktur 
 Schuin 
 Gymnasien 
 Adam-Kraft-Gymnasium
 Wolfram-von-Eschenbach-Gymnasium (musisch)

 Real- und Wirtschafts- und Berufsschuin 
 Staatliche Realschui
 Städtische Wirtschaftsschui
 Staatliche Berufsschui

 Hauptschuin 
 Johannes-Kern-Schule
 Karl-Dehm-Schule

 Grundschuin 
 Christian-Maar-Schule
 Luitpoldschui mit Dependance Unterreichenbach
 Johannes-Helm-Schui mit Dependance Penzendorf
 Zwieseltalschui Wolkersdorf

 Förderschuin 
 Sonderpädagogisches Förderzentrum
 Hans-Peter Ruf-Schui da Lemshilfe Schwabach-Roth

 Sonstige Schuin 
 Adolph-von-Henselt-Musischui
 Voikshochschui

 Kindagärtn 
Im Stodgebiet gibts 17 Kindagärtn verschiedener Träga.

 Kranganhäusa 
Des in de letzten Joar grundlegend modernisierte und in de meisten Teilen nei errichtr Stodkrangahaus bietet 200 Planbetten und besitzt Fachabteilungen fia Innere Medizin, Unfall- und Allgemein-Chirurgie, Gynäkologie und Geburtshilfe, Anästhesiologie und de Belegabteilung Hals, Nase, Ohren. Es gewährleistet medizinische Versorgung auf hohem Niveau und zejt zu den modernsten Häusern in Middlfranken. Dem Haus oogschloßn is a Berufsfachschui fia Krangapflege.

 Überörtliche Behörden 
 Amtsgricht Schwabach 
 Finanzamt Schwabach
 Regionalabteilung Nord des Bay. Landesamts fia Vermessung und Geoinformation
 Vermessungsamt Schwabach mit Außenstelle in Weißenburg
 Kriminalpolizeiinspektion Schwabach
 Wassaschutzpolizei -Zentralstelle Bayern- Teil vom Polizeipräsidiums Nürnberg
 Geschäftsstelle Schwabach da Arbatsagentur Nürnberg

 Sport 
 Aus da Fuaßboiabteilung vom SV Unterreichenbach gingen bekannte Spieler Wia Manfred Ritschel, Roland Wabra und Christian Eigler hervor.
 Da SC 04 Schwabach spuit in da Fuaßboi-Bezirksoberliga.
 Seit 1992 findt oi Jahr im Oktober da vom TV 1848 Schwabach veranstaltete Schwabacher Citylauf mit Streckn üba 21,1 km (Halbmarathon), 9 km und 4,5 km statt. 2006 nahmen insgesamt 348 Läufer an dem Voikslauf teil. Ois Wanderpokale gibts vergoldete Laufschuhe vo Hubert Schwarz (Extremsportler und Triathlet) und vo Silke Blomeyer (Weltmeisterin im 5-km-Meerschwimmen).

 Vereine 

 SC 04 Schwabach
 TV 1848 Schwabach
 DJK Schwabach
 Schwimmverein Schwabach
 SV Eintracht Penzendorf
 SV Unterreichenbach
 TSV Wolkersdorf
 Fischereiverein Schwabach e. V.
 Freiwillige Feiawehr Schwabach e. V.
 Fliegervereinigung Schwabach
 KG De Schwabanesen e. V.
 Tanzsportzentrum Schwabach e. V.
 Musikverein Schwabacher Blasmusik e. V.
 Volleyballclub Schwabach e. V.
 Privilegierte Feuerschützengesellschaft Schwabach vo 1411
 BdP Bund der Pfadfinderinnen und Pfadfinder Stamm Artus
 Tennis-Club Rot-Weiss Schwabach
 Tierschutzverein Schwabach e. V.
 DAV Sektion Schwabach e.V.

 Kirchen 
 Stodkirche St. Johannes und St. Martin
 Dreieinigkeitskirche
 Katholische Stodpfarrkirche St. Sebald
 Katholische Pfarrkira St. Peter und Paul
 Franzosenkirche ev.-ref. Gmoa
 Spitalkirche
 St. Jakobus Unterreichenbach (am Jakobsweg)
 Gethsemanekirche

 Vakea 
 Schwabach hot mit seim Bahnhof an da Bahnstreckn Nürnberg-Augschburg-Minga a Anbindung an den Fernvakea.
 De S-Bahn Linie 3 vakeat im 20-Minuten-Takt zwischn Nürnberg und Roth. Ihr steht nem dem Bahnhof Schwabach da Haltepunkt Schwabach Limbach zua Verfügung.
 De Stod Schwabach hot Stodbuslinien fia de Schwabacher Innenstod und aa a Linie noch Nürnberg-Röthenbach, dort besteht Anschluss an de U-Bahn. Am Wochenende vakeat stündlich a NightLiner vo Nürnberg aus.
 De Autobahn A 6 duachquert des Stodgebiet im Sidn, da gibts de zwoa Anschlußstein Schwabach-West und Schwabach-Süd.
 De B 25px|verweis=Bundesstraße 2 duachquert Schwabach.
 De B 25px|verweis=Bundesstraße 466 beginnt in Schwabach.
 Da Rhein-Main-Donau-Kanal berührt de estliche Stodgrenz, de Staatshäfen Niamberg und sei Zweigstelle Roth san in wenige Autominuten zum erreicha.
 10 km sidli vo Schwabach liegt da Flugplatz Schwabach.

 Presse 
In Schwabach san bis 2006 de Lokalnachrichten gedruckt worn, de drauf in Nürnberg mit de restlichen Teilen da Nürnberger Nochrichten (NN) vervollständigt und ois Schwabacher Tagblatt (ST) angeboten worn san. Seit dem Doad vom Verleger und dem drauf folgenden Aufkauf des ST duach de NN werd de gesamte Zeitung in Nürnberg gedruckt; de Redaktion is weiterhin in Schwabach.
Nem dem Schwabacher Tagblattl gibts mehra kommerzielle Informations- und Anzeigenblätter.

 Persönlichkeitn 
 Ehrnbiarga 
Es kinnan maximal finf lebende Leit gleichzeitig Ehrnbiarga da Stod sei. Zur Zeit tragt koa Person de Würde.
Ehemalige, bereits verstorbene Leit, welchen de Würde verliehen worn is, san:

 Johann Appler (1948)
 Wilhelm Dümmler (1907)
 Paul Goppelt (1924)
 James D. Hannon, (1961)
 Dr. Max Herold (1900)
 Paul vo Hindenburg (1933)
 Adolf Hitler (1933)*
 Hans Hocheder (1970)
 Kurt Kestler (1992)
 Caroll B. McElroy (1961)
 Fritz Ribot (1907)
 Franz Xaver Schuster (1951)
 Herbert Justus Schmauser (1978)
 Julius Streicher (1933)*
 Adolf Wagner (1933)*

 Buam und Dechta vo da Stod 
 Künstler 
 Adolph vo Henselt (* 9. Mai 1814), Komponist und Klaviervirtuose da Spätromantik
 Alfred Kohler (* 6. November 1916), Maler
 Peter Mussbach (* 1949), Regisseur

 Politika 
 Hans Schuberth (* 5. April 1897; † 2. September 1976 in München), Politika (CSU), Bundesminister fia Anglengheiten des Fernmeldewesens
 Adi Ostertag (* 22. Juli 1939), Gewerkschafter und Bundestagsabgeordneter (SPD)
 Karl Freller (* 2. März 1956), Landtagsabgeordneter (CSU)

 Sportler 
 Manfred Ritschel (* 7. Juni 1946), Profi-Fuaßboispuia
 Christian Eigler (* 1. Jenna 1984), Profi-Fuaßboispuia (DSC Arminia Bielefeld)
 Raymond Hasler (* 19. Jenna 1984), Basketballspuia (GHP Bamberg)

 Wissenschaftler 
 Jean-Philippe Baratier (* 19. Jenna 1721; † 5. Oktober 1740), des „Schwabacher Wunderkind“
 Johann Gottfried Zinn (* 4. Dezember 1727), bedeitender Mediziner und Botaniker
 Ralf Baumoasta (* 1961), Bioinformatiker und Molekulargenetiker
 Bernhard Grill (* 5. Jenna 1961), an da Entwicklung vom mp3-Format beteiligt

 Sonstiges 
Da spätgotische Buidhaua Adam Kraft is am 21. Jenna 1509 in Schwabach beigesetzt worn.
1797 übanacht Johann Wolfgang vo Goethe im Gasthof „Zum weißen Lamm“. Unweit im Gasthaus Goldener Stern san de Schwabacher Artikel verfasst worn.
Um des Joar 1470 is de Schriftart „Schwabacher“, a Variante da gebrochenen Schriften entstandn.

 Literatua 
 CD-ROM: Goldschlägerstadt Schwabach, Verlag imbiss-media, 1. Auflage 2004, ISBN 3-938451-01-7
 Kurt Pilz: Die Stadtkirche St. Johannes und St. Martinus in Schwabach: Ihre Gschichte und eanane Kunstwerke. ISBN 3-922575-00-5
 Häusergschichte der Altstadt Schwabach''

 Im Netz 
 Hoamseitn vo da Stod

 Beleg 

Schwabach